|  |  |
| --- | --- |
|  imagesCAQONL5Z.jpg**ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ** **ΔΗΜΟΣ ΣΑΛΑΜΙΝΟΣ****ΓΡΑΦΕΙΟ ΔΗΜΑΡΧΟΥ** |  Σαλαμίνα 29.09 .2022 Αρ.πρωτ: - Δ.Υ. - |

 Προς τον Πρόεδρο του Δημοτικού Συμβουλίου

**Θέμα: Πρόταση του Δημάρχου Σαλαμίνας κ. Γεώργιου Παναγόπουλου, για μη καταβολή στον Δήμο των εξόδων άδειας ταφής & δόμησης τάφου του Μανώλη Καπετανάκη .**

 **EIΣΗΓΗΣΗ**

Την Τρίτη 27 Σεπτεμβρίου 2022 απεβίωσε ο αγαπητός συμπατριώτης και φίλος μας Μανώλης Καπετανάκης. ΄Ενας νέος άνθρωπος με πολύπλευρη δραστηριότητα και αγάπη για τον τόπο και τις παραδόσεις μας.

 Ο θανών πρόσφερε αφιλοκερδώς στον Δήμο τις υπηρεσίες του στην Βιβλιοθήκη-Λαογραφικό Μουσείο και συμμετείχε σε εκδηλώσεις Πολιτισμού.

Το έργο του και η προσφορά του έχει αναγνωριστεί από όλους. Το ελάχιστο που μπορεί να κάνει ο Δήμος Σαλαμίνας ως ένδειξη τιμής προς τον εκλιπόντα είναι:

α. Να παραστούν εκπρόσωποι του Δ.Σ/λου στην εξόδιο ακολουθία.

β. Να κατατεθεί στεφάνι στην σωρό του εκλιπόντος εκ μέρους του Δήμου.

γ. Να μην εισπράξει ο Δήμος τα έξοδα που αναλογούν στην άδεια ταφής & δόμησης τάφου

 Ο ΔΗΜΑΡΧΟΣ ΣΑΛΑΜΙΝΑΣ

 ΓΙΩΡΓΟΣ ΠΑΝΑΓΟΠΟΥΛΟΣ